— 244 — 



ces présentes lettres aus dessus nommez Jehan Baubet, Hu- 

 guenin Février, Joceran de Chamole, Guillemin Bovial, Perrin 

 Bublant et Thiebaut Vincent, de Poloigny. par l'espace et terme 

 de ?ix ans entiers prochainement venanz, començans le jour de 

 la daute de ces présentes lettres et fenissant continuelment 

 ensuguant, la ditte saunerie de Groson, emsamble la prevosté 

 du dit lieu avec le prez es Dames, chascun an pour le pris et 

 somme de sept cens florins de Florence à paier et rendre 

 chascun an, l'an acompli et revoluz à ma ditte dame, son tré- 

 sorier ou son certein comandement ; et seront tenuz les diz 

 admoissonneurs de paier les rentes et charges annuelles que 

 la ditte saunerie doit, et ce que elles monteront leur sera rabatu 

 de la ferme de leur dit admoisonnement, chascun an, en telx 

 manière et condiction que, le dit terme durant, nule sel ne sera 

 faite'en deux lieues environ Groson, supposez que muire il fut 

 trouvée fors que à Groson. Et est assavoir que ma ditte dame, 

 ses hoirs ou ceuls qui de li auront cause garderont et seront 

 tenus de garder les diz admoisonneurs d'ovelle, de deffaut de 

 muyre, de guerre et de feu, par lesquels, se il avenoient les 

 deux ou l'un d'iceuls, que Dieu ne vuille, et la ditte saunerie 

 cessât d'ouvrer et de faire sel par ces deffauz, se n'estoit à la 

 couppe des diz admoisonneurs, en celli an ou telle où elle 

 avenroit, madame leur devra rabatre, senz plus attendre, de 

 leur admoisonnement, sens ce qu'il soient en riens contreint à 

 paier pour celui an, jusques à tant qu'il leur soit desduit pour 

 ce cessement ce que raison sera, et, par expecial, au fait de la 

 muyre, par tout le temps qu'il n'en vanroit point au lieu, le cros 

 et puis de la ditte saunerie bien maintenus et vuidiez. Et fera 

 garder et avoir madame à sel de Groson et qui sera fait au lieu, 

 le court que elle doit avoir et que elle at eu ça en arriers par le 

 pais ; et s'il avenoit que ledit sel fut pris ne arrestez là où elle 

 a eut et doit avoir son court d'antiquitez , madame sera tenue 

 de faire délivrer le dit sel et ceuls qui le manroient; et les mis- 

 sions et pardes que les. diz admoisonneurs feront pour ce, 

 rasonablement, leur seront desduites et rabatues de leur dit 

 admoisonnement ; et se autre sel que de Groson estoit trouvez 

 par les diz admoisonneurs ou leur comandement dedanz les 

 mettes où le sel de Groson at son court, tant seullement, le dit 



